**ОБЩИНА РУДОЗЕМ**

**ОБЛАСТ СМОЛЯН**



***4960 Рудозем, бул. “България” 15, тел.: 0306/9-91-99 факс: 0306/9-91-41***

[*www.rudozem.bg*](http://www.rudozem.bg/)*,* [***oba@rudozem.bg***](mailto:oba@rudozem.bg)

**Д О К Л А Д**

**КЪМ ПРОЕКТА ЗА БЮДЖЕТ**

**НА ОБЩИНА РУДОЗЕМ ЗА 2021ГОДИНА**

Проектът за бюджет е балансиран при осъществен анализ на приходите за 2020 г. и разчет на разходите, съгласно приоритетите, заложени в програмата за управление и развитие на Общината. Разработен е в съответствие с действащите законови и подзаконови нормативни актове и отразява намеренията на общината за провеждане на комплексна финансова политика в сферата на икономиката и социалните дейности през 2021 г.

Проектът за бюджет е подчинен на изискванията на:

* Закона за публичните финанси;
* Закона за държавния бюджет на Република България за 2021г. публикуван в ДВ бр. 104 от 8.12.2020г.
* Постановление на Министерски съвет за изпълнението на ЗДБРБ за 2021г.;
* Указания на Министерство на финансите за разработване на бюджетите за 2021г.
* РМС № 790 от 30 октомври 2020 г. за приемане на стандарти за делегираните от държавата дейности с натурални и стойностни показатели през 2021г.;
* Наредбата за условията и реда за съставяне на тригодишна бюджетна прогноза за местните дейности и за съставяне, приемане, изпълнение и отчитане на бюджета на община Дългопол.
* Предложения от ръководителите на всички бюджетни звена финансирани от общинския бюджет, кметове и кметски наместници.
* Минимална работна заплата – 650лв. от 01.01.2021г.

За бюджет 2021г. общината си поставя следните цели:

1.Подобряване на финансова стабилност.

2.Намаляване на просрочените вземания и задължения.

3.Частично погасяване на заеми към търговска банка и Министерство на финансите.

4.Ефективно управление на ресурсите по спечелени проекти по Оперативните програми и Програмата за развитие на селските райони.

5.Непоемане на нови задължения, които не са финансово обезпечени.

6.Насочване на инвестиции за благоустрояване на уличната, водопроводната и канализационната мрежа; зелени площи; пешеходни зони в града и в населените места на общината.

Разработеният бюджет на общината за 2021г. отразява намеренията на общината за провеждане на финансова политика.

Приоритети са – образование, здравеопазване,транспорт, транспортна инфраструктура и екология.

Второстепенни разпоредители с бюджетни кредити в община Рудозем са:

- Направление „Образование”;

- СУ „Св.Св. Кирил и Методий” гр. Рудозем;

- СУ „Христо Ботев” с. Чепинци;

- ОУ „Христо Ботев” с. Елховец.

Всички училища и детски градини са финансирани, чрез бюджета на общината, съгласно определените стандарти за издръжка на делегираните от държавата дейности, детските градини и със собствени средства от местния бюджет.

Свързани лица – организации с нестопанска цел са Народни читалища – 10бр.:

|  |  |
| --- | --- |
| "Христо Ботев 2000" | гр.Рудозем |
| "Нов живот 1948" | с.Чепинци |
| "Звезда 1950" | с.Елховец |
| "Възраждане 2013" | гр.Рудозем |
| "Пробуда 1967" | с.Пловдивци |
| "Напредък 2006" | с.Войкова лъка |
| "Развитие 2008" | с.Борие |
| "Родопчанка 2008" | с.Рибница |
| "Кичика 2005"  „Коритата 2011” | с.Сопопот  с.Коритата |

Всички читалища са финансирани, чрез бюджета на общината, съгласно определените стандарти за издръжка на делегираните от държавата дейности за 2021г. единния разходен стандарт е 11 484лв. за 18 натурални показатели.

Разработени са 17 бюджета за всяко населено място с кмет и кметски наместник, съгласно изискваните показатели.

**А. ПО ПРИХОДА**

Приходите на община Рудозем за 2021г. са в размер на 12 566 408лв.

I. ВЗАИМООТНОШЕНИЯ С ЦЕНТРАЛНИЯ БЮДЖЕТ.

Предвидените с проектобюджета на Република България за 2021г. размери на бюджетните взаимоотношения между Централния бюджет и бюджета на община Рудозем са, както следва:

- Средства за финансиране на делегираните от държавата дейности в размер на

7 427 780лв. и преходен остатък в размер на 1 156 240лв.

Средства за финансиране на местни дейности /вкл. обща изравнителна субсидия и преходен остатък/ е в размер на 4 006 800 лв.

* Обща изравнителна субсидия в размер на 989 300лв.,
* Средства за зимно поддържане и снегопочистване в размер на 190 000лв.
* Капиталова субсидия в размер на 689 900лв., която изцяло ще се прихване от МФ за покриване на заем.

При разработването на проектобюджета, средствата за финансиране на делегираните от държавата дейности са определени по функции и дейности, съгласно Единната бюджетна класификация, в размери не по-малко от предвидените.

II. ИМУЩЕСТВЕНИ И НЕДАНЪЧНИ ПРИХОДИ.

Собствени бюджетни приходи, в това число:

Имуществени данъци – 775 702 лв.

Неданъчни приходи –1 201 158 лв.

Разчетени са средства за погашения:

* по дългосрочен кредит към „Инвестбанк” АД в размер на 133 332лв. главница и лихва 66 650 лв.
* по дългосрочен кредит при условията на чл.103, ал.1 от Закона за публичните финанси към МФ за рефинансиране на безлихвен заем от централния бюджет в размер на

689 900.

* временни безлихвени заеми между бюджетни и извънбюджетни сметки за финансиране на програми.

***Структура на приходите с държавен характер:***

|  |  |  |  |
| --- | --- | --- | --- |
| № | Наименование | Проект към 01.01.2021г | Отчет към 31.12.2020г |
| 1 | Обща субсидия за делег.държ.дейности | 7 427 780 | 7 788 917 |

***Структура на собствените приходи:***

|  |  |  |  |
| --- | --- | --- | --- |
| № | Наименование | Проект за 2021г./лв. | Отчеткъм 31.12. 2020г./лв. |
| ***1.*** | ***Имуществени данъци*** | ***775 702*** | ***517 162*** |
| ***2.*** | ***Неданъчни приходи*** | ***1 201 158*** | ***857463*** |
| 2.1. | Приходи и доходи от собственост | 59 000 | 48 044 |
| 2.2. | Общински такси | 627 040 | 460 430 |
| 2.3. | Глоби,санкции и наказател. лихви | 36 000 | 34 895 |
| 2.4. | Други неданъчни приходи | 42 000 | 40 771 |
| 2.5. | Внесени ДДС и др.дан.в/у продажбите | * 39 000 | + 6 283 |
| 2.6. | Продажба на нефин.активи | 433 118 | 225 394 |
| 2.7. | Приходи от концесии | 30 000 | 29 372 |
| 2.8 | Помощи,дарения и др. | 13 000 | 12 274 |

**Б. ПО РАЗХОДА**

Разходите на община Рудозем за 2021г. са в размер на 12 566 408лв. от тях:

За делегирани държавни дейности са разчетени – 8 559 608 лв.

За общинските дейности се предвиждат общо – 4 006 800 лв., в това число и за капиталови разходи.

Съгласно Единната бюджетна класификация за 2021г., разходите се разделят на:

Разходи за заплати и възнаграждение на персонала, наети по трудови и служебни правоотношения.

Текущата издръжка включва разходи за: материали, отопление, осветление, текущ ремонт, външни услуги, учебни помагала, храна и други в съответствие с дейността.

Субсидиите за читалища, за медицинска дейност също са в рамките на разчетените веществени разходи.

ПУБЛИЧНИ РАЗХОДИ ПО ФУНКЦИИ

*I. Функция „Общи държавни служби” - 1 650 986 лв.*

В тази функция са разчетени средствата за дейностите „Общинска администрация" и „Общински съвет".

1.3а дейност „Общинска администрация" разходите са в размер на 1 491 456 лева. от тях. в:

държавни дейности –1 041 336 лв. са разчетени средствата за заплати и осигурителни плащания на персонала.

Местни дейности –450 120лв. за разходите, произтичащи от Закона за здравословни и безопасни условия на труд /чл.25/; разходите за представителни цели; за канцеларски материали, поддръжка на техниката и всички веществени разходи по издръжка на сградите на администрацията и кметствата /17броя/ и служебните автомобили, капиталови разходи 61 000лв., възнаграждения и осигурителни плащания на експертния съвет и други по граждански договор.

2. За дейност „Общински съвет" са разчетени средства в размер на 159 530 лв. за възнаграждения, осигурителни плащания на общинските съветници, както и разходи за материали, външни услуги и командировки.Тази функция е изцяло общинска отговорност и се финансира от общинските приходи.

II*.Функция „Отбрана и сигурност " –1 038 714лв.*В тази функция са разчетени средства за държавни дейности:

Дейност „Защита на населението, управление и дейности при стихийни бедствия и аварии” - средствата са в размер на 104 829 лв. за заплати и осигурителни плащания на дежурни и персонал в Пунктовете за управление, тяхната издръжка, както и издръжката на военния отдел.

За доброволни формирования за защита при бедствия са разчетени 24 648 лв., вкл.разходи за екипировка, застраховки и обучения.

Дейност„Полиция,вътрешен ред и сигурност”–98 970лв., от тях са предвидени средствата за заплати, осигурителни плащания и издръжка на обществените възпитатели и местната комисия за борба срещу противообществените прояви и детски педагогически стаи и капиталови разходи в размер на 37 000 лв. за закупуване на високопроходим лек автомобил.

Дейност „Ликвидация на последици от стих.бедствия и пром.аварии” – 810 267лв., които са капиталов разход, преходен остатък от 2020г.

*III.Функция „Образование”.*

Във функция „Образование" са разчетени средства в размер на 5 703 150лв. за

следните дейности:

1. Дейност „Детски градини" –1 680 597лв.

В делегираната от държавата дейност са разчетени средства в размер на 1 502 395 лв. за заплати, осигурителни плащания на педагогическия персонал и издръжка на подготвителните групи към ДГ. Планиран резерв за детски градини в размер на 1 000лв., отразен във функция „Разходи некласиф.др.”

В местни дейности са заложени средства в размер на 178 202лв. за цялостната издръжка на детските градини.

2.Дейност „Общообразователни училища" е изцяло държавна отговорност и са разчетени средства в размер на 4 003 024лв. от единните разходни стандарти за цялостната издръжка и капиталови разходи /в размер на 4 000лв/ на трите общински училища на територията на община Рудозем. Планиран резерв в училищата в държавни дейности 14 529лв.

3.Дейност „Други дейности по образованието" – 4000лв. са заложени средства за капиталови разходи, закупуване на готварска печка.

*IV. Функция „Здравеопазване" –131 473 лв.*

Дейност „Здравен кабинет в детски градини и училища" –107 456 лв. средства за заплати, осигурителни плащания и издръжката на здравните кабинети, които се намират в детските градини и в училищата.

Дейност „Други дейности по здравеопазването” – 24 000лв. /местна дейност/, субсидиране дейността на „Медико-диагностична лаборатория Рудозем” ЕООД. Преходен остатък 17лв., държавна дейност.

*V. Функция „Социално осигуряване, подпомагане и грижи – 652 163 лв.*

В тази функция средствата, които са заложени са за дейности с държавен и местен характер. От тях:

Дейност „Асистенти за лична помощ” - заплати и осигурителни плащания в размер на – 124 256 лв., в държавни дейности.

Дейност „Център за обществена подкрепа” – 162 844лв., средства за заплати, осигурителни плащания, текущи ремонти и издръжка в държавни дейности.

Дейност „Дневен център за лица с увреждания” – 354 800лв., средства за заплати, осигурителни плащания,текущи ремонти и издръжка в държавни дейности, от тях за капиталови разходи 60 000лв.

Дейност „Други служби и дейности по социално осигуряване , подпомагане и заетост“ – 10 263лв./програма „Топъл обяд” – трапезария/, преходен остатък.

*VI.Функция„Жилищно строителство, БКС и опазване на околната среда" –2 386 874 лв.*

Тази функция е изцяло общинска отговорност и се финансира от общинските приходи.  
Дейностите, които се финансират са:

Дейност „Водоснабдяване и канализация" –1 503 526лв. разходи за изразходена вода, включваща и обществените чешми и капиталови разходи в размер на 1 482 526 лв.

Дейност „Осветление на улици и площади" – 121 000лв. средства за ел.енергия, текущ ремонт на уличното осветление.

Дейност „Други дейности по жилищното строителство, благоустройството и  
регионалното развитие" – 375 433лв. разчетени средства за заплати, осигурителни  
вноски, издръжка .

Дейност „Чистота" –381 915 лв. са разчетени средства за възнаграждения, осигурителни плащания, издръжка и отчисления към РИОСВ. Отчисленията са заложени в приходен параграф 93-36”Друго финансиране” със знак минус в размер на78 642лв.

Дейност „Озеленяване” – 5 000лв.

*VII. Функция „.Почивно дело, култура, религиозни дейности" –287 998лв.*В тази функция са отразени:

В държавни дейности:

Дейност „Читалища" –208 904 лв. изцяло държавна отговорност, която сума е за финансиране на читалищната дейност. Субсидират се 18 бройки.

В местни дейности:

Дейност „Спортни бази за спорт за всички” – 79 094лв, за заплати, осигурителни плащания, ел.енергия, вода, материали, външни услуги и застраховка.

*VIII. Функция „Икономически дейности и услуги" –623 400лв..*

В тази функция разходите са по дейности, както следва:

Дейност „Служби и дейности по поддържане, ремонт и изграждане на пътища" местни дейности - 550 000лв.

Разчетени средства за материали; за зимно поддържане - сезон 2020 -2021 – 190 000лв.; просрочени задължения за снегопочистване и опесъчаване на общински вътрешни улици в размер на 50 000лв. и капиталови разходи 310 000лв. за съфинансиране на реконструкция и рехабилитация на пътища.

Дейност „Други дейности по транспорта" местни дейности–73 400лв. средства за заплати, осигурителни плащания и издръжка на персонал зает в звено „Транспорт".

*IX. Функция „Разходи некласифицирани в други функции" –89 000лв.*

Тази функция е изцяло общинска отговорност и се финансира от общинските приходи. Заложени са средства, които са за лихвени плащания по дългосрочния заем на общината към „Инвестбанк" АД. /66 650лв/

Дейност „Резерв за непредвидени и неотложни разходи” са планувани средства в размер на

25 000лв.

Общинския бюджет е публичен и финансирането на местните и делегираните от държавата дейности се извършва от общината в интерес на местната общност и при спазване на принципите на законосъобразност, целесъобразност, ефективност, ефикасност и публичност.

Разходването на средствата по СЕС ще се извършва съобразно разписаните бюджети по съответните оперативни програми и програмата за развитие на селските райони.

В проектобюджета на община Рудозем за 2021г. са заложени преходните остатъци от 2020г.

КМЕТ НА ОБЩИНА РУДОЗЕМ:……………

МР/ ЕЗ /Румен Пехливанов/